CELEX: 62007TA0462
Language: mt
Date: 2013-09-16 00:00:00
Title: Kawża T-462/07: Sentenza tal-Qorti Ġenerali tas- 16 ta’ Settembru 2013 — Galp Energia España et vs Il-Kummissjoni ( “Kompetizzjoni — Akkordji — Suq Spanjol tal-bitum ta’ penetrazzjoni — Deċiżjoni li tikkonstata ksur tal-Artikolu 81 KE — Ftehim annwali ta’ tqassim tas-suq u ta’ koordinazzjoni tal-prezzijiet — Prova tal-parteċipazzjoni fl-akkordju — Kalkolu tal-ammont tal-multa” )

16.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 336/13
            
         Sentenza tal-Qorti Ġenerali tas-16 ta’ Settembru 2013 — Galp Energia España et vs Il-Kummissjoni
   (Kawża T-462/07) (1)
   
   (Kompetizzjoni - Akkordji - Suq Spanjol tal-bitum ta’ penetrazzjoni - Deċiżjoni li tikkonstata ksur tal-Artikolu 81 KE - Ftehim annwali ta’ tqassim tas-suq u ta’ koordinazzjoni tal-prezzijiet - Prova tal-parteċipazzjoni fl-akkordju - Kalkolu tal-ammont tal-multa)
   2013/C 336/25
   Lingwa tal-kawża: l-Ingliż
   
      Partijiet
   
   
      Rikorrenti: Galp Energia España, SA (Alcobendas, Spanja); Petróleos de Portugal (Petrogal), SA (Lisbona, il-Portugall); u Galp Energia, SGPS, SA (Lisbona) (rappreżentanti: M. Slotboom u G. Gentil Anastácio, avukati)
   
      Konvenuta: Il-Kummissjoni Ewropea (rappreżentanti: F. Castillo de la Torre, aġent, assistit inizjalment minn J. Rivas Andrés, avukat, u minn M. Heenan Bróna, solicitor, sussegwentement minn J. Rivas Andrés)
   
      Suġġett
   
   Talba, prinċipalment, għall-annullament totali jew parzjali tad-Deċiżjoni tal-Kummissjoni C(2007) 4441 finali, tat-3 ta’ Ottubru 2007, dwar proċedura skont l-Artikolu 81 [KE] [Każ COMP/38.710 — Bitum (Spanja)], u, sussidjarjament, għat-tnaqqis tal-multa imposta fuq ir-rikorrenti.
   
      Dispożittiv
   
   
               (1)
            
            
               L-Artikolu 1 tad-Deċiżjoni tal-Kummissjoni C(2007) 4441 finali, tat-3 ta’ Ottubru 2007, dwar proċedura skont l-Artikolu 81 [KE] [Każ COMP/38.710 — Bitum (Spanja)], huwa annullat sa fejn dan jikkonstata l-involviment ta’ Galp Energía España, SA, ta’ Petróleos de Portugal (Petrogal), SA, u ta’ Galp Energia, SGPS, SA, f’numru ta’ ftehim u ta’ prattiki miftiehma fis-suq Spanjol tal-bitum, sa fejn dan in-numru ta’ ftehim u ta’ prattiki miftiehma jinkludi, minn naħa, is-sistema ta’ sorveljanza tal-implementazzjoni tal-ftehim ta’ tqassim tas-suq u tal-klijentela u, min-naħa l-oħra, il-mekkaniżmu ta’ kumpens intiż sabiex jirrettifika d-differenzi li rriżultaw fir-rigward tal-ftehim ta’ tqassim tas-suq u tal-klijentela.
            
         
               (2)
            
            
               L-Artikolu 3 tad-Deċiżjoni C(2007) 4441 finali huwa annullat sa fejn dan jobbliga lil Galp Energía España, lil Petróleos de Portugal (Petrogal) u lil Galp Energía, SGPS sabiex itemmu l-ksur kif ikkonstatat fl-Artikolu 1 tal-imsemmija deċiżjoni u sabiex jastjenu milli jirrepetu kull att jew aġir imsemmi f’dan l-artikolu jew li għandu għan jew effett simili, sa fejn dan il-ksur jinkludi, minn naħa, is-sistema ta’ sorveljanza tal-implementazzjoni tal-ftehim ta’ tqassim tas-suq u tal-klijentela u, min-naħa l-oħra, il-mekkaniżmu ta’ kumpens intiż sabiex jirrettifika d-differenzi li rriżultaw fir-rigward tal-ftehim ta’ tqassim tas-suq u tal-klijentela.
            
         
               (3)
            
            
               L-ammont tal-multa imposta fuq Galp Energía España u fuq Petróleos de Portugal (Petrogal), fl-Artikolu 2 tad-Deċiżjoni C(2007) 4441 finali, huwa stabbilit għal EUR 8 277 500, filwaqt li l-ammont tal-multa imposta fuq Galp Energía, SGPS, fl-Artikolu 2 tad-Deċiżjoni C(2007) 4441, hija stabbilita għal EUR 6 149 000.
            
         
               (4)
            
            
               Il-kumplament tat-talbiet tar-rikors huwa miċħud.
            
         
               (5)
            
            
               Kull parti għandha tbati l-ispejjeż tagħha.
            
         
      (1)  ĠU C 51, 23.2.2008.